Up-579/03
Natisni
Opravilna št.:
Up-579/03
Datum odločitve:
29. 1. 2004
ECLI:
ECLI:SI:USRS:2004:Up.579.03
Akt:
Ustavna pritožba A. A. zoper sklep Višjega sodišča v Kopru št. I Cp 16/2003 in I Cp 17/2003 z dne 8. 4. 2003 v zvezi s sklepoma Okrajnega sodišča v Piranu št. 251/2002 z dne 12. 9. 2002 in z dne 20. 11. 2002
Izrek:
Ustavna pritožba A. A. zoper sklep Višjega sodišča v Kopru št. I Cp 16/2003 in I Cp 17/2003 z dne 8. 4. 2003 v zvezi s sklepoma Okrajnega sodišča v Piranu št. 251/2002 z dne 12. 9. 2002 in z dne 20. 11. 2002 se zavrže.
Evidenčni stavek:
Ustavna pritožba zoper sklep Višjega sodišča, s katero je to razveljavilo sklepa sodišča prve stopnje in zadevo vrnilo v novo sojenje, zaradi neizčrpanosti pravnih sredstev ni dovoljena in jo je treba zavreči. Zoper odločitev sodišča prve stopnje bosta imeli stranki možnost vložiti pritožbo, ko bodo v tem postopku izčrpana vsa pravna sredstva, pa tudi ustavno pritožbo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
29. 8. 2003
Vrsta odločitve:
sklep
Vrsta rešitve:
zavrženje
Dokument:
US23109
Up-579/03-5
17. 2. 2004
SKLEP
Ustavno sodišče je v postopku za preizkus ustavne pritožbe A. A. iz Ž., ki jo zastopa B. B., odvetnik v Z., na seji senata dne 29. januarja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Višjega sodišča v Kopru št. I Cp 16/2003 in I Cp 17/2003 z dne 8. 4. 2003 v zvezi s sklepoma Okrajnega sodišča v Piranu št. 251/2002 z dne 12. 9. 2002 in z dne 20. 11. 2002 se zavrže.
Obrazložitev
1. V pravdnem postopku zaradi motenja posesti, v katerem je pritožnica nastopala kot tožena stranka, je Višje sodišče z izpodbijanim sklepom ugodilo pritožbi tožeče stranke, razveljavilo za pritožnico ugodna sklepa o zavrnitvi predloga za izdajo začasne odredbe in zavrnitvi tožbenega zahtevka in zadevo vrnilo sodišču prve stopnje v novo sojenje. Pritožnica v ustavni pritožbi zoper odločitev Višjega sodišča zatrjuje kršitev pravice do enakega varstva pravic iz 22. člena Ustave.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva. V obravnavani zadevi pritožnica ustavno pritožbo vlaga zoper sodno odločbo Višjega sodišča, s katero je to razveljavilo sklepa sodišča prve stopnje in zadevo vrnilo v novo sojenje, v katerem bo sodišče ponovno odločilo o utemeljenosti tožbenega zahtevka in predloga za izdajo začasne odredbe. Zoper odločitev sodišča prve stopnje bosta imeli stranki možnost vložiti pritožbo, ko bodo v tem postopku izčrpana vsa pravna sredstva, pa tudi ustavno pritožbo. Glede na navedeno ustavna pritožba zoper izpodbijano sodno odločbo ni dovoljena in jo je treba zavreči.
3. Senat Ustavnega sodišča je sprejel ta sklep na podlagi druge alineje prvega odstavka 55 člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger